Datum: 24. 9. 2024

**Zapisnik 8. seje sveta KS Prevorje**

**(24.9.2024)**

Dne 24.9.2024 je potekala 8. redna seja sveta Krajevne skupnosti Prevorje v prostorih KS Prevorje. Seja se je začela ob 19. uri, vodil jo je predsednik sveta KS Pacek Jožko, zapisnik je pisal tajnik Martin Luskar.

Za sejo je bil predlagan naslednji dnevni red:

1. Ugotovitev sklepčnosti , potrditev dnevnega reda in zapisnika prejšnje seje
2. Informacija o aktualnostih v Občini Šentjur in KS
3. Realizacija plana 2024
4. Rebalans proračuna 2024
5. Finančni načrt 2025-2026
6. Vloge
7. Razno

**AD1 Ugotovitev sklepčnosti , potrditev dnevnega reda in zapisnika prejšnje seje**

Prisotni člani sveta KS : Mirko Pajek, Nevenka Antlej, Jožko Pacek, Matej Pinter, Boštjan Planko, Peter Marcen,

Upravičeno odsoten: Jožko Špoljar

Prisotnih je 6 članov sveta KS. Svetniki se strinjajo s predlaganim dnevnim redom.

Predsednik je povzel točke zapisnika 7. seje. Pripomb na zapisnik ni, zato se sprejme

**Sklep: Potrdi se zapisnik 7. redne seje sveta KS Prevorje in se sprejme dnevni red 8. redne seje.**

Glasovanje: 6 ZA, 0 PROTI

Sklep je sprejet

**AD2 Informacija o aktualnostih v Občini Šentjur in KS Prevorje**

Krajevna skupnost Pacek J.

- narejena je projektna naloga za avtobusno postajališče Košnica. 5.9.2024 sta se Damjan Maček (VOC) in predsednik KS udeležila sestanka na občini glede financiranja AP

- na LC Žegar – Hrastje se sanira plaz

- dela na športnem igrišču Prevorje so v zaključni fazi

- po sanaciji plazu v Krivici, bomo pod plazom uredili cesto

Občina Pacek J.

- 4.9.2024 je bil sklican sestanek s predsedniki vseh krajevnih skupnosti glede sestave proračuna za leti 2025 in 2026

- v gradnji je gasilski dom Planina, POŠ Kalobje, kanalizacijski sistem Dole, sanacija plazu in ceste na Slivnico

- gradnja vodovoda Planina- Prevorje. Rok izvedbe do konca 2025. S krajani Dobja pri Lesičnem bomo sklicali sestanek glede načina in poteka gradnje

**AD3 Realizacija plana 2024**

Za asfaltiranje iz razpisa smo letos planirali dva cestna odseka. Cesta Šturbej 170 m je realizirana, za cesto Pintar pa čakamo odložitev komisije za modernizacijo (zamenjava za cesto Polak).

Sanirana je škarpa na pokopališču Prevorje

Cesta Hrušovje – Žegar je v slabem stanju in bomo naredili temeljitejšo sanacijo z odvodnjavanjem, prav tako cesto Bovha – Lopaca. Po zaključnih delih na športnem igrišču nameravamo organizirati otvoritev, ki bo vključevala tudi moderniziran del lokalne ceste Prevorje – Straška gorca (odsek do transformatorja).

**Sklep: Sprejmejo se informacije o realizaciji**

Glasovanje: NI

**AD4** **Rebalans proračuna 2024**

Zaradi spremenjenih prihodkov in odhodkov je potrebno popraviti finančni načrt KS Prevorje. Po posameznih postavkah je narejen popravek, bistvenih sprememb glede na sprejeti proračun pa ni. Spremenjen finančni načrt je predstavljen v prilogi zapisnika.

**Sklep: Potrdi se spremenjen Finančni načrt KS Prevorje za leto 2024**

Glasovanje: 6 ZA, 0 proti

Sklep je sprejet

**AD5 Finančni načrt za leti 2025 in 2026**

Krajevna skupnost razpolaga s sredstvi, ki jih po razrezu dobi od ustanovitelja – Občine. Ima tudi lastne prihodke, ti pa so zbrani kot najemnina za grobove, oddaje prostorov v najem in prispevki občanov za posamezne investicije. Prihodki in odhodki morajo biti usklajeni, v kolikor pa pride do večjih razlik med planiranimi in dejanskimi prihodki in odhodki pa se pripravi rebalans proračuna. Na KS smo pripravili planirane postavke ter jih dali svetnikom v potrditev.

Finančni načrt je priloga zapisnika.

**Sklep: Potrdi se finančni načrt za leto 2025 in 2026**

Glasovanje: 6 ZA, 0 proti

Sklep je sprejet

**AD6 Vloge (ni)**

**AD7 Razno**

- odtujena je bila tabla, ki označuje mejo krajevne skupnosti Prevorje v Košnici. Naročena je nova.

- Planko B. sprašuje kako je s predlagano omejitvijo hitrosti skozi naselje Straška gorca (predlog za omejitev je bil podan, nismo še dobili odgovora). Pred časom smo dali poziv Direkciji za vodo za očiščenje struge Ledinščice, vendar še nismo prejeli nobenega odgovora.

- Pajek M., nanj se je obrnila Bevc Kristina, da bi rada imela odmerjeno zemljišče, kjer poteka cesto. V nadaljevanju bi bilo potrebno zemljišče odkupiti. Sprašuje ali je sanacija LC Lopaca – Dobje/Les. planirana v proračunu za naslednja leta.

Antlej N. Prebivalci Dobja pri Lesičnem bi radi več informacij glede gradnje vodovoda, ker nimajo dovolj pitne vode, ter kakšen status ima AP Ince. Predlaga sestanek s krajani glede napeljave vodovoda.

- Pintar M. kako je sanacijo plazu na LC v Zg. Žegru. Potrebno je očistiti zarast na cesti Tomplak

-priloga 1 : Rebalans proračuna 2024

- priloga 2: Finančni načrt za leti 2025 in 2026

Zapisnik pisal: Predsednik sveta KS Prevorje:

Luskar Martin Pacek Jožko